*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2017. gada \_\_\_. \_\_\_\_\_\_

**\_\_\_\_\_\_\_\_\_\_\_.§**

**Informatīvais ziņojums**

**„Par papildu valsts budžeta saistību uzņemšanos Eiropas infrastruktūras savienošanas instrumenta (Connecting Europe Facility) līdzfinansētā projekta „eIDAS CEF Project Latvia” īstenošanai”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai iesniegto informatīvo ziņojumu.
2. Konceptuāli atbalstīt informatīvajā ziņojumā ietvertos risinājumus Eiropas Parlamenta un Padomes 2014. gada 23. jūlija regulas Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (turpmāk - eIDAS regula) ieviešanai Latvijā.
3. Eiropas infrastruktūras savienošanas instrumenta (Connecting Europe Facility) līdzfinansētā projekta "eIDAS CEF Project Latvia" (turpmāk – projekts) īstenošanai tā apstiprināšanas gadījumā atļaut Vides aizsardzības un reģionālās attīstības ministrijai (Valsts reģionālās attīstības aģentūrai) 2018. gadā uzņemties papildu valsts budžeta ilgtermiņa saistības 300 000 euro apmērā, tai skaitā 75 000 euro līdzfinansējumam no valsts budžeta.
4. Vides aizsardzības un reģionālās attīstības ministrijai (Valsts reģionālās attīstības aģentūrai), lai nodrošinātu projekta īstenošanu, normatīvajos aktos noteiktajā kārtībā iesniegt Finanšu ministrijai pieprasījumu finansējuma pārdalei 2018.gadā no valsts pamatbudžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
5. Vides aizsardzības un reģionālās attīstības ministrijai (Valsts reģionālās attīstības aģentūrai) pēc maksājumu saņemšanas no Eiropas Komisijas par projekta īstenošanu nodrošināt saņemto līdzekļu atmaksu valsts pamatbudžeta ieņēmumos.
6. Projekta neapstiprināšanas gadījumā Vides aizsardzības un reģionālās attīstības ministrijai sagatavot informatīvo ziņojumu, piedāvājot alternatīvu

finansējumu un atbilstošu aktivitāšu iekļaušanu citu informācijas un komunikācijas tehnoloģiju projektu tvērumā.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

Vides aizsardzības

un reģionālās attīstības ministrs Kaspars Gerhards

03.07.2017. 11:26

262

Igaune 66016780

ingrida.igaune@varam.gov.lv